**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-920/2015

**1866a**

### S p r á v a

**Ústavnoprávneho výboru Národnej rady Slovenskej republiky o prerokovaní zákona z 9.  decembra 2015, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1866)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 9. decembra 2015, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony na opätovné prerokovanie Národnou radou Slovenskej republiky. Vo svojom rozhodnutí č. 6094-2015-KPSR zo 14. decembra 2015 uviedol dôvody a v časti III navrhol pripomienky.

Predseda Národnej rady Slovenskej republiky rozhodnutím č. 1879 zo 14. decembra 2015 pridelil zákon z 9. decembra 2015, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1866) na prerokovanie ako gestorskému výboru Ústavnoprávnemu výboru Národnej rady Slovenskej republiky.

**II.**

Ústavnoprávny výbor Národnej rady Slovenskej republiky na 123. schôdzi 15. decembra 2015 prerokoval pripomienky prezidenta Slovenskej republiky uvedené v časti III rozhodnutia prezidenta Slovenskej republiky č. 6094-2015-KPSR zo 14. decembra 2015:

1. V čl. VI prvom bode § 1 ods. 2 druhej vete sa na konci bodka nahrádza bodkočiarkou a pripájajú sa tieto slová: „tým nie je dotknuté bezhotovostné poskytnutie viazaného spotrebiteľského úveru podľa § 15 alebo poskytnutie spotrebiteľského úveru bezhotovostne na splatenie iného úveru alebo úverov úhradou veriteľovi oprávnenému poskytovať úver podľa tohto zákona alebo osobitného predpisu.18b)“.
2. V čl. VI deviatom bode § 11 ods. 1 písmene e) sa na konci čiarka vypúšťa a pripájajú sa tieto slová: „a nejde o bezhotovostné poskytnutie viazaného spotrebiteľského úveru podľa § 15 alebo poskytnutie spotrebiteľského úveru bezhotovostne na splatenie iného úveru alebo úverov úhradou veriteľovi oprávnenému poskytovať úver podľa tohto zákona alebo osobitného predpisu,18b)“.

Uznesením č. 772 z 15. decembra 2015 odporúčal zákon z 9. decembra 2015, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a  ktorým sa menia a dopĺňajú niektoré zákony, vrátený prezidentom Slovenskej republiky na  opätovné prerokovanie Národnou radou Slovenskej republiky (tlač 1866) **schváliť.**

**III.**

Ako gestorský výbor rokoval Ústavnoprávny výbor Národnej rady Slovenskej republiky 15. decembra 2015.

Pripomienky prezidenta Slovenskej republiky uvedené v III časti jeho rozhodnutia zo  14. decembra 2015:

1. V čl. VI prvom bode § 1 ods. 2 druhej vete sa na konci bodka nahrádza bodkočiarkou a pripájajú sa tieto slová: „tým nie je dotknuté bezhotovostné poskytnutie viazaného spotrebiteľského úveru podľa § 15 alebo poskytnutie spotrebiteľského úveru bezhotovostne na splatenie iného úveru alebo úverov úhradou veriteľovi oprávnenému poskytovať úver podľa tohto zákona alebo osobitného predpisu.18b)“.
2. V čl. VI deviatom bode § 11 ods. 1 písmene e) sa na konci čiarka vypúšťa a pripájajú sa tieto slová: „a nejde o bezhotovostné poskytnutie viazaného spotrebiteľského úveru podľa § 15 alebo poskytnutie spotrebiteľského úveru bezhotovostne na splatenie iného úveru alebo úverov úhradou veriteľovi oprávnenému poskytovať úver podľa tohto zákona alebo osobitného predpisu,18b)“.

**Bez stanoviska gestorského výboru.**

Gestorský výbor odporúča Národnej rade Slovenskej republiky pri hlasovaní o vrátenom zákone ako celku, uvedený vrátený zákon **schváliť**.

**Správa Ústavnoprávneho výboru** Národnej rady Slovenskej republiky o prerokovaní

zákona z 9. decembra 2015, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1866a) **bola schválená** uznesením Ústavnoprávneho výboru Národnej rady Slovenskej republiky č. 773 z 15. decembra 2015.

Ústavnoprávny výbor Národnej rady Slovenskej republiky zároveň poveril spravodajcu, **Borisa Suska**, aby informoval Národnú radu Slovenskej republiky o výsledku rokovania výboru.

Róbert Madej v. r.

predseda Ústavnoprávneho výboru

Národnej rady Slovenskej republiky

V Bratislave 15. decembra 2015